VS001407
Datum: 1998-06-21T02:00:00.000+02:00
datum_sodbe_i_stopnje: 2001-11-22T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe glave in možganov in njihove posledice - poškodbe vida in njihove posledice - poškodbe hrbtenice in reber in njihove posledice - poškodbe prsne in trebušne votline in njihove posledice
fischer: hudi primeri
odskodnina: 11800000 SIT
opombe: II Ips 459/2004. Revizija tožeče stranke proti odločitvi o premoženjski škodi je bila zavržena, v ostalem delu je bila revizija tožeče stranke zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 35 do 40 let

Bančna uslužbenka.

## Škodni dogodek

Prometna nesreča.

## Poškodba

Zlom drugega lumbalnega ledvenega vretenca, zlom desne očnice, pretres možganov, udarnine in odrgnine desne roke, udarnina trebuha, krvavitev jeter, postkomocionalni sindrom.

## Telesne bolečine

2200000 SIT Hude 10 dni, srednje hude 30 dni, srednje in lahke 90 dni ter jih čuti še sedaj in jih bo v bodoče v obliki glavobolov pri spremembi slabega vremena in naporih.

#### Hospitalizacija

3 tedne; 3 velike operacije; s prvo operacijo so ji z dvema ploščicama in vijaki zatrdili drugo zlomljeno in izpahnjeno ledveno vretence, takoj nato je bila izvedena laparatomija, to je operacija trebušne votline, operirana je bila tudi zaradi preloma očesne votline in obraznih kosti.

#### Ambulantno zdravljenje

Kontrolni pregledi.

#### Rehabilitacija

Fizioterapije.

#### Nevšečnosti med zdravljenjem

3 mesece tritočkovni steznik; bergle.

## Strah

600000 SIT Strah tik pred nesrečo, hud seknudarni strah pred tremi operacijami, nato srednji 14 dni in lažji 90 dni.

## Zmanjšanje življenjske aktivnosti

8000000 SIT Omejena gibljivost ledvene hrbtenice srednje stopnje, zaradi česar je morala opustiti športne aktivnosti, hojo v hribe in ples. Postala je invalid II. kategorije. Ima zamaknjen ugriz, desno stran obraza ji mrtvinči, očnico ji vleče, spodnja desna veka je skrajšana, oko se solzi, zaradi česar ima težave pri delu z računalnikom. Izgubila je globinski vid, ima dvojno sliko, ima težave pri branju in pisanju. Zaradi postkomocionalnega sindroma slabo spi, težave ima s spominom in koncentracijo, spremenjeno življenjsko situacijo težko sprejema, omejena je tudi v socialnih stikih in ustvarjanju novih partnerskih odnosov. Ima težave pri hoji, omejitve pri gospodinjskih delih, opustiti je morala delo na vrtu, po 4-urnem delu v službi mora doma počivati. Težave ima pri večjih fizičnih obremenitvah, daljšem sedenju, pripogibanju.

## Skaženost

1000000 SIT Dolga in dobro vidna postoperativna brazgotina po sprednjem delu trupa in postoperativna brazgotina na hrbtu. Njeno desno oko je zmanjšano, spodnja veka skrajšana, očnica pa vdrta.

---

ZOR člen 200, 203